Rijeka, 24. veljače 2021.g.

**NAJAVA DOGAĐANJA I POZIV ZA MEDIJE**

**OTVORENJE IZLOŽBE „CRVENA ŠKOLA“ DUBRAVKE UGREŠIĆ U GALERIJI FILODRAMMATICA**

**U četvrtak, 25. veljače 2021.g. u 19.00 sati u riječkoj Galeriji Filodrammatica** (Korzo 28, 1. kat) **u sklopu programa Dopolavoro, Rijeke 2020 – Europske prijestolnice kulture bit će otvorena izložba „Crvena škola“ proslavljene hrvatske književnice, esejistice i prevoditeljice Dubravke Ugrešić, koja se na izložbi predstavlja nizom tekstova i vizualnih radova, inspirirana školskim početnicama koje prikuplja od 1991. godine.**

Na otvorenju izložbe okupljenima će se obratiti riječki gradonačelnik **Vojko Obersnel** i **Petar Milat** iz Multimedijalnog instituta.  
Izložba, na koju je **ulaz besplatan**, može se razgledati **do 26. ožujka 2021.g.,** u radno vrijeme Galerije: **od ponedjeljka do subote između 16.00 i 20.00 sati.**

Kroz izložbu „Crvena škola“ u osnovi se provlače dvije teme. Jedna jeobrazovanje, kroz prikaz načina na koji Ugrešić iz današnje perspektive gleda na svoje odrastanje i obrazovanje u doba socijalizma.

S druge strane, kroz temu crvenog i crvenu petokraku, autorica na suptilan način reagira na javni prostor u Hrvatskoj za koji smatra da je preplavljen znakovima nacizma i fašizma, smatrajući kako s obzirom na to valja razmišljati kako demistificirati taj javni prostor.

Organizatori izložbe su **Drugo more** (Rijeka) i **Multimedijalni institut** (Zagreb), dok dizajn postava izložbe potpisuju **Nina Bačun** i **Roberta Bratović** (**kolektiv OAZA**) te **Ela Meseldžić**.

Program podržavaju **Ministarstvo kulture i medija RH** te **Grad Rijeka - Odjel za kulturu**. Drugo more korisnik je financijske podrške **Zaklade Kultura nova**.

**Izložba se organizira** **uz poštivanje svih važećih mjera i preporuka za sprječavanje zaraze bolešću COVID-19.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020  
[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42